Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: résztvevő alkalmassá válik a 11/1997. (II. 18.) BM rendeletben meghatározott tűzoltó szakképesítéssel betölthető
Paragraph Index: 162

d) A tűzoltás és műszaki mentés megszervezése, irányítása témából: Felismerési szinten ismerjék a tanulók: — a tűzoltás, műszaki mentés megszervezésével összefüggő szabályzatok, parancsok, utasítások és más kapcsolódó irányító dokumentumok rendszerét. Rendezési szinten ismerjék a tanulók: — a tűzoltási, műszaki mentési tevékenységet megelőző, annak végzése során, majd az utána végrehajtandó feladatsort, azok kapcsolatát, egymásra épültségét, — a tűzoltást elősegítő tervek, így a Riasztási és Segítségnyújtási Terv (a továbbiakban: RST), a Tűzoltási Terv (a továbbiakban: TT) célját, felépítését, — a tűzoltás, műszaki mentés szervezetét, irányítási módjait. Definíciós szinten ismerjék a tanulók: — a Tűzoltási és Műszaki Mentési Szabályzat általános előírásait, — a tűzoltásvezető és más szakmunkás végzettséggel betölthető beosztás, megbízatás jogait, kötelességeit, feladatkörét, — a tűzoltást megelőző feladatok közül a tűzjelzés, a riasztás, ezek végrehajtásának követelményeit, a jelentési, tájékoztatási kötelezettség eseteit, a tűzoltás, műszaki mentés előkészítésének tennivalóit, a működés helyének kiválasztását, a tűzoltás módjainak, valamint a tűzoltás előkészítési módozatainak lehetőségeit, — a felderítés fogalmát, fokozatait és szempontjait az életveszély, a tűz, valamint annak környezete felderítése során, — a közvetett és közvetlen életveszély fogalmát, a mentés sorrendjét, és végrehajtásának idejét a tűzoltás feladatai végzése során; az életmentés útvonal és technikai lehetőségei megválasztásának módjait, lehetőségeit, — a tűzoltás feladatai közül a körülhatárolás, a terjedést befolyásoló körülmények, az oltási módok fogalmát, lehetőségeit, — a tűzoltás formáit (támadás, védelem, ezek kombinációját), — a tűz megközelítésének feltételeit, — a beépített tűzoltó berendezések alkalmazásának szempontjait, — a tűz eloltásának fogalmát, — a segítségkérés szükségességét, lehetőségét, — az elektromos berendezések jelenlétében történő tűzoltás feladatait, — az égő, zárt terület megközelítésének lehetőségeit, — az állat- és tárgymentés végrehajtásának módszereit, — a nyomóoldali felszerelések használatát (az osztó elhelyezése, a sugarak bevetése, tömlővezeték fektetése, vízforrás igénybevétele), — ártalmas anyagok (füst, gáz, méreg, maró- és sugárzó anyag) elleni védelem szükségességét és módjait, — a bontási munkálatok végzésének rendjét, — az utómunkálatok végrehajtását, — a bevonulás, a bevonulás utáni feladatokat, a készenlét visszaállítását, — a tűzoltás irányításának módjai közül az alapirányítási mód szervezetét, alkalmazásának feltételrendszerét, — a tűzoltás, kárelhárítás vezetésére jogosultak körét, a vezetés átadás-átvételének rendjét. Jártasság szinten tudják a tanulók tevékenységük során felhasználni és végrehajtani: — a tűzoltási, műszaki mentési tevékenységet meghatározó és szabályozó dokumentumok szakmunkás végzettséggel ellátható beosztásainak feladatkörében jelölt jogosítványokat, kötelezettségeket, — a tűzoltást, műszaki mentést segítő terveket (RST, TT), — a változások átvezetését a tűzoltást elősegítő tervekben, — a beavatkozás esetén az irányítási módok közül az alapirányítási módot.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes